Elias Blix: Barndomsminne frå Nordland

Songen blei publisert for første gong i avisa *Den 17de Mai* 13. august 1896.

|  |  |
| --- | --- |
| 1. Å, eg veit meg eit land   langt der uppe mot nord,  med ei lysande strand  millom høgfjell og fjord.  Der eg gjerne er gjest,  der mitt hjarta er fest  med dei finaste, finaste band.  Å eg minnest, eg minnest  so vel dette land!   1. Der eit fjell stig mot sky   med si kruna av snø,  og i lauvklædnad ny  det seg speglar i sjø.  Og det smiler mot strand  med si bringa i brand  i den solklåre kveld:  Å eg minnest, eg minnest  so vel dette fjell!   1. Ja, eg kjenner den stad   der eg stima som gut,  der eg kaua og kvad  so det svara frå nut,  der eg leika og log  i den lauvklædde skog  millom blomster og blad:  Å eg minnest, eg minnest  so vel denne stad!   1. Og når vinden var spak,   fór um fjorden eg rundt,  der eg rodde og rak  som ein fiskande glunt.  Der eg leikande låg  og meg vogga på våg  i den nattsol der nord:  Å eg minnest, eg minnest  so vel denne fjord! | 1. Men det dårande hav,   som no drøymer so stilt,  vert ei glupande grav  når det reiser seg vilt,  snart det lokkar og lær,  snart det yver deg slær  og dreg båten i kav.  Å eg minnest, eg minnest  so vel dette hav!   1. I min heim var eg sæl,   av di Gud var attved,  og eg kjende so vel  kor det anda Guds fred,  når til kyrkja me fór,  når me heime heldt kor,  og med moder eg bad.  Å eg minnest, eg minnest  so vel denne stad!   1. Denne heim er meg kjær   som den beste på jord.  Han mitt hjarta er nær,  denne fjetrande fjord,  og det målande fjell  og den strålande kveld,  hugen leikar på deim:  Å eg minnest, eg minnest  so vel denne heim!   1. Og eg lengtar so tidt   dette landet å sjå,  og det dreg meg so blidt,  når eg langt er ifrå.  Med den vaknande vår  vert min saknad so sår,  so mest gråta, mest gråta eg kan.  Å eg minnest, eg minnest  so vel dette land! |

<https://www.youtube.com/watch?v=l_7Rf2cmEXk> Framføring av Violet Road og Bodø domkor 2015

Ordforklaringar:

bringa – brystet

kaua – rope, lokke

log – lo, flirte

kruna – krone

glunt – gut

våg – bølgje

sæl – lukkeleg, glad, velsigna

glupande – som sluker/glefser

fjetrande – som fjetrar/trollbind/fortryllar

 no.wikipedia.org

# Oppgåve 1

Gjer greie for korleis tilhøvet mellom det lyriske eg-et og minna om naturen og oppveksten i Nordland blir framstilt i diktet. Vurder i kva grad dette er ei nasjonalromantisk framstilling. Bruk fagspråk og konkrete eksempel frå diktet i svaret ditt.

Skriv 200–300 ord.

**Svaret ditt vil bli vurdert på følgjande område:**

Tekstforståing

* i kva for grad det blir gjort greie for forholdet mellom det lyriske eg-et og naturen
* i kva grad dei vurderer om diktet er nasjonalromantisk
* bruken av relevante eksempel

Språkføring

* i kva for grad det er brukt relevant fagspråk
* formuleringar og variasjon i ordforråd
* i kva for grad det er formålstenleg og variert setningsstruktur

Formelle ferdigheiter

* rettskriving og teiknsetjing